CELEX: C2006/036/14
Language: sk
Date: 2006-02-11 00:00:00
Title: Rozsudok Súdneho dvora (druhá komora) z  8. decembra 2005  vo veci C-33/04: Komisia Európskych spoločenstiev proti Luxemburskému veľkovojvodstvu (Nesplnenie povinnosti členským štátom — Telekomunikácie — Smernica 97/33/ES — Článok 7 ods. 5 — Povinnosť overiť súlad systémov účtovania nákladov nezávislým oprávneným orgánom a uverejniť vyhlásenie o súlade — Smernica 98/10/ES — Článok 18 ods. 1 a 2 — Nesprávne uplatnenie opatrení prijatých v súvislosti s kontrolou súladu systému prevádzkového účtovníctva vykonanej národným regulačným orgánom a každoročné uverejnenie vyhlásenia o súlade — Prípustnosť — Právny záujem na konaní — Konanie pred podaním žaloby — Práva na obhajobu — Smernice 2002/19/ES, 2002/21/ES a 2002/22/ES — Prechodné ustanovenia — Zdržanie sa členských štátov počas lehoty určenej na prebratie smernice prijímať ustanovenia, ktoré by svojou povahou mohli vážne ohroziť výsledok predpokladaný touto smernicou — Referenčné ponuky prepojenia)

11.2.2006   
            
            
               SK
            
            
               Úradný vestník Európskej únie
            
            
               C 36/8
            
         
      ROZSUDOK SÚDNEHO DVORA
   
   (druhá komora)
   z 8. decembra 2005
   vo veci C-33/04: Komisia Európskych spoločenstiev proti Luxemburskému veľkovojvodstvu (1)
   
   (Nesplnenie povinnosti členským štátom - Telekomunikácie - Smernica 97/33/ES - Článok 7 ods. 5 - Povinnosť overiť súlad systémov účtovania nákladov nezávislým oprávneným orgánom a uverejniť vyhlásenie o súlade - Smernica 98/10/ES - Článok 18 ods. 1 a 2 - Nesprávne uplatnenie opatrení prijatých v súvislosti s kontrolou súladu systému prevádzkového účtovníctva vykonanej národným regulačným orgánom a každoročné uverejnenie vyhlásenia o súlade - Prípustnosť - Právny záujem na konaní - Konanie pred podaním žaloby - Práva na obhajobu - Smernice 2002/19/ES, 2002/21/ES a 2002/22/ES - Prechodné ustanovenia - Zdržanie sa členských štátov počas lehoty určenej na prebratie smernice prijímať ustanovenia, ktoré by svojou povahou mohli vážne ohroziť výsledok predpokladaný touto smernicou - Referenčné ponuky prepojenia)
   (2006/C 36/14)
   Jazyk konania: francúzština
   Vo veci C-33/04, Komisia Európskych spoločenstiev, (splnomocnení zástupcovia: W. Wils a M. Schotter) proti Luxemburskému veľkovojvodstvu (splnomocnení zástupcovia: M. Thill a S. Schreiner, za právnej pomoci A. Verheyden a F. Bimont, advokáti), ktorej predmetom je žaloba o nesplnenie povinnosti podľa článku 226 ES, podaná 29. januára 2004, Súdny dvor (druhá komora), v zložení: predseda druhej komory C. W. A. Timmermans, sudcovia R. Silva de Lapuerta, P. Kūris, G. Arestis (spravodajca) a J. Klučka, generálny advokát: F. G. Jacobs, tajomník: H. von Holstein, zástupca tajomníka, vyhlásil 8. decembra 2005 rozsudok, ktorého výrok znie:
   
               1.
            
            
               Luxemburské veľkovojvodstvo si tým, že nedodržalo povinnosť overiť súlad systémov účtovania nákladov nezávislým oprávneným orgánom a neuverejnilo vyhlásenie o súlade za roky 1998 a 1999 v súlade s článkom 7 ods. 5 smernice Európskeho parlamentu a Rady 97/33/ES z 30. júna 1997 o prepojení v telekomunikáciách vzhľadom na zabezpečenie univerzálnej služby a interoperability prostredníctvom uplatňovania zásad otvorenej siete (ONP) [neoficiálny preklad] a že v praxi nesprávne uplatnilo opatrenia týkajúce sa kontroly súladu prevádzkového účtovníctva národným regulačným orgánom alebo iným príslušným orgánom, nezávislým od telekomunikačnej organizácie a schváleným týmto regulačným orgánom za rok 2000 v súlade s ustanoveniami článku 18 ods. 1 a 2 smernice Európskeho parlamentu a Rady 98/10/ES o uplatňovaní otvoreného prístupu k sieti (ONP) pre hlasovú telefóniu a o univerzálnej službe v oblasti telekomunikácií v konkurenčnom prostredí [neoficiálny preklad], ktoré zachováva v platnosti článok 27 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) v spojení s článkom 16 smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica o univerzálnej službe), nesplnilo svoje povinnosti, ktoré mu vyplývajú z týchto smerníc.
            
         
               2.
            
            
               Komisia Európskych spoločenstiev a Luxemburské veľkovojvodstvo znášajú svoje vlastné trovy konania.
            
         
      (1)  Ú. v. EÚ C 71, 23.3.2004.